Bingamo kanjono kasykla

Bingamo kanjono kasykla () – atviroji vario kasykla Jungtinių Amerikos Valstijų vakaruose, Jutoje, į pietvakarius nuo Solt Leik Sičio, Oukero kalnuose. Veikia nuo 1904 m., 1966 m. paskelbta JAV nacionaliniu istoriniu paminklu.

Bingamo kanjono kasykla yra didžiausias žmogaus sukurtas kasinys Žemėje, matomas iš kosmoso. Ji yra 0,97 km gylio, 4 km pločio ir apima 770 ha teritoriją. Tai viena produktyviausių kasyklų pasaulyje – iki 2004 m. iš jos buvo iškasta virš 17 mln. tonų vario, 715 t aukso, 5900 t sidabro, 386 tūkst. t molibdeno. Kasykloje yra ~0,835 mlrd. tonų rūdų atsargų, kuriose yra 0,48 % vario ir 0,041 % molibdenohttp://www.infomine.com/minesite/minesite.asp?site=bingham . Taip pat randama platinos, nikelio, paladžio, seleno.

Bingamo kanjono kasykla priklauso kompanijai „Rio Tinto“. 2013 m. kasykloje įvyko dvi galingos nuošliaužos.

 Šaltiniai 

Kategorija:Kasyklos
Kategorija:JAV geografija
Kategorija:Juta